Поштовани,

Обраћамо Вам се овим путем у складу са чланом 63. став 2. Закона о јавним набавкама, а све у циљу добијања додатних информација или појашњења у вези са припремањем понуде за ЈН 02-37/57-2017-ЈП28 - Радови - Реконструкција објеката ЈКП „Водоканал“  Партија I - Реконструкција фасаде и управне зграде.

У делу конкурсне документације који се односи на средства обезбеђења (страна 27/57; тачка 5. Понуђач је дужан да у понуди достави:) стоји да: "Уколико понуђач не достави средство финансијског обезбеђења **за озбиљност понуде** и писма о намерама банке за издавање гаранција за повраћај примљеног аванса, добро извршење посла и отклањање грешака у гарантном року, понуда ће бити одбијена као неприхватљива".

Обзиром да је Наручилац у подтачкама 1. и 2. предвидео да се уз понуду доставља **оригинал обавезујуће - писмо о намерама банке за издавање банкарске гаранције за повраћај авансног плаћања и оригинал обавезујуће - писмо о намерама банке за отклањање грешака у гарантном** року, а да се нигде у наставку не спомиње банкарска гаранција за озбиљност понуде и писмо о намерама за добро извршење посла, а како сте и сами поставили услов као елиминишући односно да ће понуда бити одбијена као неприхватљива у случају недостављања споменутих гаранција занима нас да ли је наручилац превидео овако постављен услов или смо у обавези да гаранције и писма достављамо уз понуду и уколико јесмо молимо Вас да нам дате јасне инструкције у којој висини понуђене цене и које важности гаранције треба да гласе.

У складу са чланом 20. став 6. ЗЈН молимо Вас да нам потврдите пријем маила.

Одговор:

У тачки 5. На страни 27/57 конкурсне документације за ЈН 02-37/57-2017-ЈП28

**уместо**:

„Наручилац ће вратити средство финансијског обезбеђења за озбиљност понуде и писма о намерама банке понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави средство финансијског обезбеђења за озбиљност понуде и писма о намерама банке за издавање гаранција за повраћај примљеног аванса, добро извршење посла и отклањање грешака у гарантном року, понуда ће бити одбијена као неприхватљива.“,

**треба да пише**:

„Наручилац ће вратити писма о намерама банке понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави писма о намерама банке за издавање гаранција за повраћај примљеног аванса и отклањање грешака у гарантном року, понуда ће бити одбијена као неприхватљива.“

За ЈКП „Водоканал“ Сомбор

*Горан Стојшић, дипл.инг*